Daniel Mikletič

Daniel Mikletič (* 19. február 1959, Bratislava – † 4. august 2024)Daniel Mikletič. In: Daniel Mikletič. In:  bol slovenský popový textár, scenárista, novinár, režisér, producent a spevák.

 Životopis 
V polovici sedemdesiatych rokov založil so spolužiakom Klimentom Ondrejkom hudobnú formáciu Séparé. Tu si vyskúšal prvé textárske a hudobné pokusy. Neskôr bol pri zrode folkovej skupiny Prešporok, ktorej vymyslel meno a istý čas bol aj jej členom (Ondrejka, Vilinovič, Mikletič) ako perkusionista a vokalista. Na strednej škole písal texty pre kapelu Skrat, z ktorej neskôr vznikla skupina Ventil RG. Po štúdiu na Gymnáziu Ivana Horvátha absolvoval štúdium žurnalistiky na Filozofickej fakulte Univerzity Komenského v Bratislave. Tú ukončil získaním diplomu v roku 1982, kedy následne nastúpil na povinnú vojenskú službu, kde sa najprv stal vojenským veliteľom – absolventom granátometnej čaty a o dva mesiace na to (20. decembra 1982) veliteľ bojového vozidla pechoty vo vojenskom útvare v Michalovciach.Oficiálny Facebook Daniela Mikletiča

Po povinnej vojenskej službe nastúpil ako redaktor do Bratislavskej informačnej a propagačnej služby. Potom sa mu naskytla ponuka pracovať v Československej televízii v Bratislave. Tu sa uchytil ako hudobný dramaturg, aj ako dramaturg zábavných programov (Triangel Extra – hudobná relácia, Senzi Senzus – hudobno zábavná show). Koncom decembra 1990 sa rozhodol z televízie odísť a nasledujúci rok sa z neho stal definitívne hudobný producent. 1. apríla 1991 založil hudobné vydavateľstvo Škvrna Records, ktoré sídlilo v Dúbravke u Vaša Patejdla. 31. augusta 1992 však priestor v Dúbravke opustil a v Trnávke začal odznova pod názvom hudobné vydavateľstvo SQ Music.

SQ Music sa stalo priekopníkom v produkcii rôznožánrových hudobných diel. Pod hlavičku tohto vydavateľstva patrili stálice domáceho pop-folklóru – skupina Senzus, ale aj kapela Hudba z Marsu, Extasy, Ingola, Ďuro Černý. Ako prvý na Slovensku vydal v roku 1997 prvý repový album skupiny Jednotka Slovenskej Starostlivosti (JSS) s názvom Kompromis, na ktorom si aj zarepoval a z ktorého následne vysamploval hudbu aj reper Vec (Branči Kováč), ktorý tento sampel použil na jeho prvom repovom albume Trosky.

Činnosť vydavateľstva SQ Music Daniel Mikletič ukončil 1. júna 2004. Počas jeho činnosti však okrem iného nahral aj album, kde s ním spieval ďalší popredný textár Martin Sarvaš. Album s pretextovanými americkými šlágrami niesol názov Duo Haligali – Drobnosti majstrov (z klenotnice populárnej hudby), z ktorého sa stal virálnym song „My nie sme gigolo“ (1994)

Daniel Mikletič bol tým, ktorý vymyslel meno, pre Rádio Vlna, ktoré začalo vysielať 12. apríla 2015.

Spolupracoval s väčšinou umelcov z domácej populárnej scény. Jeho texty naspieval napríklad Richard  Müller (skupina Banket), Janko Kuric (skupina Vidiek), Robo Grigorov (skupina Ventil RG – ktorej názov vymyslel Daniel Mikletič), Júlia a Peter Hečkovci, Mirka Brezovská, Jana Kirschner, Plus Mínus, Polemic, Berco Balogh, ale aj česká speváčka Ilona Csáková.

 Tvorba 

 Diskografia 
<div style="column-width:25em;">
 Prešporok: Tancujúca kráľovná / Spomínam na Teba (SP, 1987), Tancujúca kráľovná (2012)
 Ventil RG: Ventil RG (1991) Randal 2007 (2007)
 Vidiek: Nechajte si ju, (1988)
 Robo Grigorov: Noconi (1991), Chýbaš mi... (1992), Sám (1999), Láska, pivo, anjel, smútok (2001), Balady (2006), Complete Of (2008)
 Mona Líza
 Banket, Richard Müller: Bioelektrovízia (1986) Druhá doba?! (1988), Vpred? (1990), Müllénium: Live (1999), Gold (2005), 44: Koncert (2007), Hlasy (2013), Hlasy 2 (2014)
 Mirka Brezovská: Autoportrét – Mirka Brezovská, Burčiak / Nespoznaný – Richard Müller, Banket (1984), Pán Život – Jana Kocianová / Od piesne k piesni – Mirka Brezovská, Mona Lisa (1985), Sama / Kiks – Mirka Brezovská, Mona Lisa (1986), Let (1987) Peter „Pecí“ Uherčík
 Berco Balogh: Vašo Patejdl – Umenie žiť / Bartolomej Balog – Milionár (1987)
 Modus
 Maťo Ďurinda: Perfektný svet (1997) Laco Lučenič Zastávky na znamenie (1987), Komplet (2006), Bodliak na plavkách / Zastávky na znamenie (2012) Štefan Skrúcaný a Miro Noga: Molotow Coctail (1995) Magda Paveleková
 Muzikál Grófka Marica (Libreto) Ilona Csáková
 Senzus
 Peter Lipa: Je to stále tak (1987), That's The Way It Is (1989) Oľga Záblacká: Oľga Záblacká so skupinou Kiwi: Svet v dámskych kabelkách / Transfúzia (1987), Oľga Záblacká, Kiwi – Cháp Ma / AˈConto – Eurococtail '90 (1990) Perinbaba: Zmiznutá / S nohou vo dverách (1987) Gravis: Nezvestný / V zelenom (1987), Kolotoč masiek (1989), Best Of 19821989 (2008) Júlia Hečková a Peter Hečko: Maturitné tablo (1989), The Best Of (2004), Trinásta Izba (2008), Taliansky muzikál (2022) Dano Junas: Fantóm do perín (1992) Dušan Grúň: Starý rodný dom (1993) Duo Haligali: Drobnosti majstrov (1994), Duo Haligali: Martin Sarvaš, Daniel Mikletič
 Tublatanka: Znovuzrodenie (1995) Jana Kirschner: Jana Kirschner (1997) Ingola: Som Tvoj anjel (2001) Extip: Kraken (2001), Extip (2017) Palo Drapák: Prabra (2005) Pavol Petrík: Pavol Petrík & Band – Z lásky (2008) Ventil SK: Nie sú ľudia (2022)</div>

 Kompilácie 
 Smoliari a iné – Rôzni interpreti, Open Music OP 0038 2 311 , CD, 1995, 14. Prázdninová pieseň – Jiří Štědroň, Taktici (Ali Brezovský / Daniel Mikletič)

 Piesne 

 Zoznam piesní 

 Scenár, dramaturgia, réžia 
 Československá televízia – hudobný dramaturg relácie Triangel Extra Československá televízia – spolupráca na programe Defilé s tanečným orchestrom Slovenskej Televízie pod vedením Siloša Pohánku
 Slovenská televízia – tvorba silvestrovských programov
 Slovenský rozhlas – písal scenáre pre rozhlasové zábavníky, 10 rokov moderoval hudobno – publicistický program „Pop – Breefing“ TV Markíza – spoluscenárista úspešného soap seriálu Medzi nami (2005)
 TV  Markíza – hudobný dramaturg populárnej zábavnej show Senzi Senzus (20002005)
 Slovenská televízia – scenár, réžia relácie Šláger na šláger (2002)
 Slovenská televízia – réžia relácie Ranč, moderátor: Michal Dočolomanský (2004)

 Muzikál 
 Nová scéna – muzikál Grófka Marica (Libreto)

 Články 
 Daniel Mikletič: K poslaniu populárnej hudby, anketa. In: Ľud 7.3.1985, s. 4

 Ocenenia 
 1985: Bratislavská Lýra bronzová: Mirka Brezovská a Mona Lisa – Od piesne k piesni 1987: Bratislavská Lýra strieborná: Robo Grigorov – Espresso Orient / bronzová: Berco Balogh – Milionár 1989: Vladimír Vlasák – Československá rocková poezie (ako jeden z mála slovenských textárov sa zapísal do zborníka najlepších rockových textov podľa uznávaného hudobného publicistu)

 Iné aktivity 
 Redaktor Bratislavskej informačnej a propagačnej služby (od 1. októbra 1982 do 20. decembra 1989)
 Redaktor časopisu Populár – písanie recenzií na platne a koncerty. (Koniec 80. rokov – v tom čase spoznáva Riša Müllera.)
 Československá televízia – zinicializovanie vytvorenia programu Štúdio dialóg'', v ktorom odznela verejne po prvý krát myšlienka o zrušení vedúcej úlohy strany v ústave (počas Nežnej revolúcie v roku 1989 dal v priamom prenose výpoveď na protest zvolenia nového vedenia)
 Federálna stanica Hviezda (celoštátne rádio Česko Slovenska)
 SOZA – 10 rokov členom výboru SOZA za kúriu vydavateľov a výrobcov, ale aj textárov

 Referencie 

 Iné projekty 

Kategória:Daniel Mikletič
Kategória:Slovenskí textári piesní
Kategória:Slovenskí hudobní producenti
Kategória:Slovenskí televízni dramaturgovia
Kategória:Slovenskí novinári
Kategória:Slovenskí scenáristi
Kategória:Slovenskí režiséri
Kategória:Slovenskí speváci
Kategória:Pracovníci Československej televízie
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Bratislavy